കുട്ടമത്ത്

കാസർഗോഡ് ജില്ലയിലെ ചെറുവത്തൂരിലെ ഒരു ഗ്രാമമാണ് കുട്ടമത്ത്. മഹാകവി കുട്ടമത്തിന്റെ ജന്മദേശമാണിതു്. ദേശീയപാത 66 ൽ നീലേശ്വരത്തിനും കാലിക്കടവിനും ഇടയിലാണ് ഈ പ്രദേശം. പാരിസ്ഥിതികനാശം നേരിടുന്ന വീരമലക്കുന്ന് കുട്ടമത്തിനോട് അനുബന്ധ പ്രദേശമാണ്. 
കവികുടുംബമായ കുട്ടമത്ത് കുന്നിയൂർ തറവാട് കുട്ടമത്താണ്. കവികളായ കുഞ്ഞുണ്ണി കുറുപ്പ്, ചെറിയ രാമകുറുപ്പ് , കുട്ടമത്ത് കുഞ്ഞമ്പു കുറുപ്പ്, കുഞ്ഞിക്കേളു കുറുപ്പ്, മഹാകവി കുട്ടമത്ത്, നാരായണ കുറുപ്പ്, വൈദ്യ ചികിത്സയ്ക്കൊപ്പം അധ്യാപകനായും സേവനം ചെയ്ത വൈദ്യരത്നം നാരായണക്കുറുപ്പ്, കെ.കെ.കുട്ടമത്ത് കുന്നിയൂർ എന്ന തൂലികാനാമത്തിൽ അറിയപ്പെട്ട  കരുണാകര കുറുപ്പ്, വിദ്വാൻ കുഞ്ഞിക്കൃഷ്ണ കുറുപ്പ് , വിദ്വാൻ കെ.പി. മാധവ കുറുപ്പ്  എന്നിവരുടെ ജന്മദേശം കൂടിയാണ് ഇത്.

കുട്ടമത്ത് കൊവ്വലിൽ വീരഭദ്രക്ഷേത്രത്തിനു സമീപമുള്ള ഇഡു ഒരു ആകർഷണകേന്ദ്രമാണ്. കുട്ടമത്ത് ഭഗവതിക്ഷേത്രവും ചെറുവത്തൂർ കുട്ടമത്ത് പൂമാല ഭഗവതി ക്ഷേത്രവും പ്രധാന ആരാധനാകേന്ദ്രങ്ങളാണ്. https://www.keralatourism.org/temples/kasaragod/kuttamath-cheruvathur|Kuttamath Bhagavathy Temple, Cheruvathur കുട്ടമത്തിനോട് ചേർന്നുള്ള വയൽ പക്ഷിനീക്ഷകരുടെ ഒരു ആകർഷണകേന്ദ്രമാണ്.

ജി. എച്ച്. എസ്. എസ്. കുട്ടമത്ത്, എം.കെ.എസ്.എച്ച്.എസ്. കുട്ടമത്ത്, എ. യു. പി. എസ്. കൊവ്വൽ ചെറ‌ുവത്ത‌ൂർ, ജി.‍ഡബ്ല്യൂ. യു.പി.എസ്. ചെറുവത്ത‌ൂർ, എന്നിവയാണ് പ്രധാന വിദ്യാഭ്യാസകേന്ദ്രങ്ങൾ.  

ചിത്രശാല

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ